text: Premià de Mar exigeix el títol de propietat o el contracte de lloguer per accedir al padró - Món Rural
  L'Ajuntament vol que serveixi per lluitar contra l'ocupació il·legal d'habitatges
  El govern municipal de JxCat i el PSC a Premià de Mar (Maresme) han tirat endavant una moció per endurir les normes per poder-se empadronar al municipi. L'Ajuntament demanarà ara el títol de propietat del domicili o el contracte de lloguer. L'exigència vol esdevenir una "eina per fer front a les situacions d'ocupació il·legal d'habitatges". La mesura és una iniciativa de la Coordinadora d'Associacions de Veïns de Premià de Mar que el govern municipal ha fet seva. La mesura, no exempta de polèmica, ha rebut ja algunes crítiques. Amnistia Internacional recorda al consistori que el padró és "la porta d'accés a drets econòmics, socials i culturals, com el dret a la salut o a l'habitatge" i lamenta que l'administració hi posi obstacles.